Document ID: 32004R1997

KOMISIJAS REGULA (EK) Nr. 1997/2004
(2004. gada 19. novembris),
ar ko groza Regulu (EK) Nr. 14/2004 attiecībā uz piegādes bilancēm Madeirai liellopu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) (1), un jo īpaši tās 3. panta 6. punktu,
tā kā:
(1)
Komisijas 2003. gada 30. decembra Regula (EK) Nr. 14/2004, ar ko nosaka piegādes bilances un Kopienas atbalstu par dažu cilvēku uzturam, pārstrādei un izmantošanai lauksaimniecībā būtisku produktu piegādi, kā arī par dzīvu dzīvnieku un olu piegādi attālākajiem reģioniem saskaņā ar Padomes Regulu (EK) Nr. 1453/2001 (2), nosaka piegādes bilances un Kopienas atbalstu produktiem, uz kuriem attiecas īpašs piegādes režīms, jo īpaši, Azoru salām un Madeirai.
(2)
Pašreizējais gadskārtējās piegādes bilances izpildīšanas līmenis Madeiras apgādē ar saldētu liellopu gaļu parāda, ka iepriekš minētā produkta piegādei noteiktais daudzums ir zemāks par nepieciešamo sakarā ar lielāku pieprasījumu, nekā paredzēts.
(3)
Tātad ir jāpielāgo minēto produktu daudzums attiecīgo attālo reģionu faktiskajām vajadzībām.
(4)
Ir attiecīgi jāgroza Regula (EK) Nr. 14/2004.
(5)
Šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulu (EK) Nr. 14/2004 groza šādi. III pielikuma 7. daļu aizstāj ar šīs regulas pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 19. novembrī

Labels: 3
18
17
19